open-index/open-wikipedia-markdown huggingface dataset:
Triunfante (1756)

**Triunfante** oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.

## Valmistus

Alus tilattiin 1753 Ferrolista Reales Astillero de Esteirosilta, missä köli laskettiin 24. syyskuuta 1753 telakkanumerolla 18. Alus laskettiin vesille 1. helmikuuta 1756.

## Palvelus
Elokuussa 1756 alus lähti Ferrolista Stuartin laivueen mukana Cartagenaan. Laivueen muut alukset olivat *Héctor*, *Soberano* ja *Vencedor*. Marraskuuhun 1758 alus torjui algerialaisia merirosvoja. Se lähti 29. elokuuta 1759 Cádizista Andres Reggion lippulaivana kymmenen linjalaivan, kahden fregatin ja kahden pienemmän sotalaivan kanssa Napoliin noutamaan Carlos III:n kruunajaisiinsa Barcelonaan päällikkönään Juan de Lángara. Syyskuussa 1760 alus oli Cartagenassa varustettavana sotatoimiin algerialaisia merirosvoja vastaan.

Alus lähti 24. kesäkuuta 1765 Cádizista Genovaan mukanaan tuleva Itävallan kuningatar María Luisa. Genovasta se kuljetti 25. heinäkuuta Cartagenaan tulevan Asturian prinsessan María Luisa de Parman. Helmikuussa 1767 alus kuljetti Cádizista jesuiittoja Rooman Civitavecchiaan. Se nouti 10. elokuuta 1767 Jorge Juanin ja Espanjan suurlähettilään keskustelemaan rauhasta ja kauppasopimuksesta Mogadorista Marokosta, mistä alus palasi matkustajineen Cádiziin.

Vuodet 1767-1770 alus torjui algerialaisia merirosvoja. Se siirrettiin kesäkuussa 1779 Cartagenassa reserviin. Alus palautettiin palvelukseen 1781 Gibraltarin piiritykseen. Se osallistui 21. lokakuuta 1782 Cape Spartelin taisteluun. Alus lähti 24. huhtikuuta 1783 Cartagenasta *San Pascualin* ja priki *Infanten* kanssa Istanbuliin. Se kuului Gravinan laivastoon, kun alus ajoi 5. tammikuuta 1795 karille ja upposi Rosas Bayssä.

## Lähteet
*

### Viitteet
1Lib1Ref

**#1Lib1Ref** (joillakin romaanisilla kielillä **#1Bib1Ref**) on kirjastonhoitajille suunnattu Wikipedia-haaste. Heitä innostetaan osallistumaan Wikipedian sisällöntuotantoon erityisesti lisäämällä artikkeleihin lähdeviittauksia.

## Historia
Ensimmäistä #1Lib1Ref (one librarian, one reference) -kampanjaa vietettiin tammikuussa 2016, samassa kuussa, kun Wikipedian perustamisesta tuli kuluneeksi 15 vuotta. Kampajan aloittajat arvioivat tuolloin, että jos kaikki maailman kirjastonhoitajat käyttäisivät 15 minuuttia lähdeviitteen lisäämiseen, saataisiin poistettua kaikki englanninkielisen Wikipedian 350&nbsp;000 viitepyyntöä. Ensimmäinen tapahtuma kesti viikon ja se järjestettiin 15.–23. tammikuuta. Tapahtuman aihetunnistetta *#1lib1ref* käytettiin eri sosiaalisen median alustoilla. Kampanjaan osallistui todistetusti yli 300 käyttäjää yhdeksällä eri kielellä. Twitterissä yli 600 käyttäjää käytti avainsanaa 1lib1ref.

## Ajankohta
Kampanjaa vietetään tammi-helmikuussa osana Wikipedian syntymäpäiväjuhlaa sekä touko-kesäkuussa. Kumpikin haaste kestää kolme viikkoa, alkaen 15. päivä ja loppuen seuraavan kuun 5. päivä. 1Lib1Ref-kampanja on osa Wikimedia Foundation -säätiön GLAM-strategiaa, jonka tavoitteena on saada kirjastonhoitajat mukaan Wikipedian ja vuodesta 2022 lähtien myös muiden Wikimedia-projektien parantamiseen.

## Lähteet

## Aiheesta muualla
*Virallinen nettisivu
Aleksandr Arhangelski (säveltäjä)

**Aleksandr Andrejevitš Arhangelski** (23. lokakuuta 1846 Staroje Tezikovo, Penzan kuvernementti – 16. marraskuuta 1924 Praha) oli venäläinen säveltäjä ja kuoronjohtaja. Hän sävelsi ensisijaisesti kirkkomusiikkia ja oli keskeinen hahmo venäläisen kuoromusiikin esityskäytäntöjen muovautumisessa.

Arhangelski sai varhaisimman musiikkikasvatuksensa Penzan teologisessa seminaarissa. Hän lauloi lapsena Penzan arkkipiispan kuorossa ja opetti myöhemmin laulamista Penzan seminaarissa. Arhangelski muutti Pietariin vuonna 1870. Hän sai edistyneen tason musiikkikoulutusta Pietarhovin palatsissa ja suoritti esilaulajan tutkinnon vuonna 1872. Hän johti tämän jälkeen useita kirkkokuoroja Pietarissa. Vuonna 1880 Arhangelski perusti Pietarissa oman kuoronsa. Alun perin kuorossa oli 20 laulajaa, mutta määrä kasvoi yhdeksäänkymmeneen. Arhangelski korvasi kuoropojat naislaulajilla, mistä sitten tuli laajalti omaksuttu käytäntö venäläisissä kirkkokuoroissa. Venäjän sisällä kysyntä Arhangelskin kuoron esiintymisille oli suuri. Kuoro kiersi suurissa Länsi-Euroopan kaupungeissa vuonna 1907 ja toisti tämän kiertueensa viisi vuotta myöhemmin. Vuosina 1888–1890 Arhangelski piti "historiallisia konsertteja", joiden tarkoitus oli esitellä musiikin historian eri aikakausia ja tyylilajeja niitä edustavien teosten kautta. 29. joulukuuta 1921 Arhangelski johti Pietarin suuressa filharmoniasalissa konsertin luovan työnsä 50-vuotisjuhlan kunniaksi. Hän sai Venäjän sosialistisen federatiivisen neuvostotasavallan kunniataiteilijan arvon. Vuonna 1923 Arhangelski kuitenkin muutti vallankumouksen myötä muuttuneen poliittisen järjestelmän johdosta Prahaan.  

Arhangelski sävelsi runsaasti hengellistä a cappella -kuoromusiikkia. Hänen tuotantoonsa kuuluu muun muassa liturgioita, pahinihda ja kokoöinen vigilia. Lisäksi Arhangelski teki lukuisia kirkko- ja kansanlaulusovituksia.

## Lähteet
Seattle Reign FC

**Seattle Reign FC** on yhdysvaltalainen vuonna 2012 perustetu naisten ammattilaisjalkapalloseura Seattlesta Washingtonista. Seura pelaa NWSL-sarjassa. Seuran kotikenttä on Lumen Field ja päävalmentaja Laura Kate Harvey.

## Lähteet

## Aiheesta muualla

* Seuran kotisivut
Aleksandr Arhangelski

**Aleksandr Arhangelski** on seuraavien venäläisten henkilöiden nimi:

* Aleksandr Arhangelski (1846–1924), säveltäjä
* Aleksandr Arhangelski (1892–1978), lentokonesuunnittelija
* Aleksandr Arhangelski (s. 1938), matemaatikko
Orlando Pride

**Orlando Pride** on yhdysvaltalainen naisten ammattilaisjalkapalloseura Orlandosta, Floridasta. Seura pelaa NWSL-sarjassa. Seuran kotikenttä on Inter&Co Stadium ja päävalmentaja Sebastian Tony Hines. Orlando Pride on voittanut NWSL-mestaruuden kertaalleen kaudella 2024. Lisäksi se voitti samalla kaudella NWSL Shieldin.

## Lähteet
Tuija Ojala

**Tuija Ojala** (s. 1963 Punkalaidun) on Punkalaitumen kunnanjohtaja. Ojala on toiminut Punkalaitumen kunnanjohtajana vuoden 2019 alusta lähtien. Tätä ennen hän toimi 18 vuoden ajan Loimaan kaupungin talousjohtajana vuosina 2000–2018. Koulutukseltaan Ojala on hallintonotaari ja yo-merkonomi. 

## Lähteet
Bellboy Donald

**Bellboy Donald** on Disneyn lyhytpiirretty vuodelta 1942. Sen tuotti Technicolor ja jakoi RKO Pictures. Mustan Pekan poika P.P. teki ensiesiintymisensä tässä piirretyssä.

## Juoni
Aku työskentelee piccolona Lofty Manors -hotellissa. Saatuaan pomolta nuhteita huonosta käytöksestä asiakkaita kohtaan, häntä varoitetaan, että jos hän tekee yhdenkin virheen, hänet erotetaan lopullisesti. Aku lupaa olla parempi piccolo ja muistaa, että "asiakas on aina oikeassa".

Juuri silloin Musta Pekka ja hänen poikansa P.P. saapuvat hotelliin. Aku muistaa lupauksensa ja menee ulos vastaanottamaan heidät. Kuitenkin Pekan poika läimäyttää ja potkaisee häntä, minkä seurauksena Aku melkein menettää malttinsa ja lisäksi Pekka repii hänen univormunsa.

Pekka ja hänen poikansa kirjautuvat sisään huoneeseensa, joka on 80:ssä kerroksessa. Sen aikana P.P. jatkuvasti potkii ja tekee Akulle ilkivaltaa ja Aku menettää vaatteensa hissiin. Aku pyytää saada ne takaisin, mutta P.P. ei anna niitä. Lopulta hän palauttaa ne ja tarjoutuu ostamaan Akulle pullon mansikkalimsaa, mutta saa hissin menemään lujaa vauhtia alaspäin. Aku pyytää häntä pysäyttämään hissin, minkä seurauksena Aku syöksyy päistikkaa hissin lattialle.

P.P.:n kannalta valitettavasti hän on lopultakin mennyt liian pitkälle ärsyttäessään Akua. Raivostunut ankka alkaa toistuvasti piiskata häntä ja raahaa hänet pomon luo. Aku kysyy, onko hänet erotettu ja kun pomo vastaa, että on, Aku vie P.P.:n maljakon taakse ja jatkaa hänen piiskaamistaan ja nauraa lopussa ilkeästi kameralle.

## Äänirooleissa
*Clarence Nash – Aku Ankka
*John McLeish – Musta Pekka
*Glen Couch – P.P.
*John Dehner – hotellinjohtaja
Racing Louisville FC

**Racing Louisville FC** on yhdysvaltalainen naisten ammattilaisjalkapalloseura Louisvillesta, Kentuckysta. Seura pelaa NWSL-sarjassa. Seuran kotikenttä on Lynn Family Stadium ja päävalmentaja Lars Kim Björkegren.

## Lähteet

## Aiheesta muualla
San Diego Wave FC

**San Diego Wave Fútbol Club** on yhdysvaltalainen vuonna 2021 perustettu naisten ammattilaisjalkapalloseura San Diegosta Kaliforniasta. Seura pelaa NWSL-sarjassa. Seuran kotikenttä on Snapdragon Stadium ja päävalmentaja Casey Stoney.

San Diego Wave voitti kaudella 2024 NWSL Challenge Cupin.

## Lähteet

## Aiheesta muualla

* Seuran kotisivut
Washington Spirit

**Washington Spirit** on yhdysvaltalainen naisten ammattilaisjalkapalloseura Washington D.C.:sta. Seura pelaa NWSL-sarjassa. Seuran kotikenttä on Audi Field ja päävalmentaja Mark Richard David Parsons. Washington Spirit on voittanut NWSL:n mestaruuden yhden kerran kaudella 2021.

## Lähteet

## Aiheesta muualla

* Seuran kotisivut
Diadeemitangara

**Diadeemitangara** (*Stephanophorus diadematus*) on tangaroihin kuuluva lintulaji. Lajia tavataan Etelä-Amerikassa.

## Koko ja ulkonäkö
Diadeemitangara kasvaa noin 19 cm pitkäksi. Sukupuolet muistuttavat toisiaan ulkonäöltään. Lajin pää, selkä, rinta ja vatsa ovat violetinsiniset. Otsa on musta ja päälaki punainen ja valkoinen. Diedeemitagaran siivet ja pyrstö ovat mustat ja sinireunaiset. 

## Levinneisyys ja elintavat
Diadeemitangaraa tavataan Brasilian eteläosista Uruguayihin ja Argentiinaan ulottuvalla alueella. Lajin elinympäristöä ovat vuoristometsät ja pensaikot tai puutarhat niiden lähellä. Lintu liikkuu useimmiten pareittain tai pieninä ryhminä myös muiden lintujen kanssa. Diadeemitangaran ravintoa ovat kukat, kukkien nuput, hedelmät ja hyönteiset.

## Lähteet
Saksan kansanpuolue

**Saksan kansanpuolue** (, **DVP**) oli konservatiiviliberalismia edustanut oikeistopuolue Weimarin tasavallassa. Puolue oli kansallisliberaalisen puolueen seuraaja. Se oli toinen liberaalipuolue Saksan tasavallassa sosiaaliliberaalin Saksan demokraattisen puolueen (DDP) lisäksi.

Puolueen tunnetuin poliitikko oli sen perustaja ja myöhempi liittokansleri Gustav Stresemann. Kansanpuolue oli edustettuna kaikissa Saksan hallituksissa vuosina 1920–1931. Siirryttäessä kohti 1930-lukua puolueessa alkoi esiintyä kansallismielisiä vaikutteita yleisen poliittisen ilmapiirin siirtyessä muutenkin oikealle.
Allied Maritime Command

**Allied Maritime Command** (**MARCOM**) on sotilasliitto Naton taktisen tason johtoporras, eräänlainen esikunta kaikille jäsenmaiden laivastoille ja merivoimille. Johtoportaan tilat sijaitsevat Northwoodin päämajassa Hertfordshiressä, Englannissa. Allied Maritime Commandista käytetään joskus suomenkielistä nimeä **Naton merivoimaesikunta**.

## Historia
Vuoden 2010 Nato-huippukokouksessa Lissabonissa päätettiin, että liittokunnan valtioiden merivoimille tarvitaan uusi ja keskitetty komento. Allied Maritime Command perustettiin 1. joulukuuta 2012. Sitä aiemmin oli ollut useita hajanaisempia organisaatioita.

Toimintansa aikana sen komentoon on kuulunut useita Naton merioperaatioita, muun muassa Operaatio Ocean Shield ja Operaatio Sea Guardian.

## Katso myös
* Allied Air Command
* Allied Land Command

## Lähteet
Slovenská ženská hokejová liga

**Slovenská ženská hokejová liga** () on Slovakian naisten jääkiekon korkein sarjataso. Kaudella 2023–2024 sarjassa pelasi yhdeksän joukkuetta. Hallitseva mestari kaudelta 2023 on MHK Martin.

Miesten korkein sarjataso Slovakiassa on nimeltään Extraliga.

## Kauden rakenne
Kaudella 2023 liigan joukkueet on jaettu kahteen ryhmään niiden maantieteellisen sijainnin perusteella (Itä- ja Länsi-Slovakia), joidenka jäsenet pelaavat keskenään sijoituksestaan runkasarjassa. Liigajoukkueiden parittomasta määrästä johtuen kaikki joukkueet eivät pelaa samaa määrää otteluita.

Runkosarjan kahdeksan parasta joukkuetta etenevät pudotuspeleihin. Puolivälierissä voittaja päätetään paras kolmesta ottelusta, semi-finaaleissa paras viidestä ja finaaleissa paras seitsemästä.

Runkosarjassa viimeiseksi sijoittunut ei tipu liigasta.

### Pistejärjestelmä
Runkosarjassa pisteitä jaetaan seuraavien tulosten mukaan:

* 3 pistettä – voitto varsinaisella peliajalla
* 2 pistettä – voitto jatkoajan jälkeen
* 1 pistettä – tappio jatkoajalla
* 0 pistettä – tappio varsinaisella peliajalla

## Joukkueet kaudella 2023–2024
* HC Slovan Bratislava (Bratislava)
* HC Osy Spišská Nová Ves (Spišská Nová Ves)
* Ice Dream Čaňa (Čaňa)
* MHK Martin (Martin)
* Popradske Lisky (Poprad)
* Vlci Žilina (Žilina)
* Ženský hokejový klub Michalovce (Michalovce)
* ŽHK 2000 - ŠARIŠANKA Prešov (Prešov)
* ZHK Zvolen (Zvolen)
*Lähde:*

## Mestarit

* 1991/92 – Žilina
* 1992/93 – Dubnica
* 1993/94 – Dubnica
* 1994/95 – Žilina
* 1995/96 – Dubnica
* 1996/97 – Poprad
* 1997/98 – Turčianske Teplice
* 1998/99 – MHK Martin
* 1999/00 – MHK Martin
* 2000/01 – MHK Martin
* 2001/02 – HC Topoľčany
* 2002/23 – HC Topoľčany
* 2003/04 – HC Topoľčany
* 2004/05 – MHK Martin
* 2005/06 – MHK Martin
* 2006/07 – MHK Martin
* 2007/08 – MHK Martin
* 2008/09 – MHK Martin
* 2009/10 – MHK Martin
* 2010/11 – HC Osy Spišská Nová Ves
* 2011/12 – HC Osy Spišská Nová Ves
* 2012/13 – ZHK Poprad
* 2013/14 – HC Osy Spišská Nová Ves
* 2014/15 – ZHK Poprad
* 2015/16 – HC Petrzalka
* 2016/17 – ZHK Poprad
* 2017/18 – Popradskie Lisky
* 2018/19 – SKP Bratislava
* 2019/20 – Popradskie Lisky
* 2020/21 – Ei pelattu Covid-pandemian vuoksi
* 2021/22 – Ei pelattu Covid-pandemian vuoksi
* 2022/23 – Popradskie Lisky
* 2023/24 – MHK Martin

*Lähde:*

## Lähteet
Kendama

**Kendama** () on puusta valmistettu lelu. Kendama on kotoisin Japanista, ja sillä voi tehdä paljon erilaisia temppuja.

Lelun alkuperästä ei ole tarkkaa tietoa, mutta se on mahdollisesti kehitetty muista samantyyppisistä kuppi ja pallo -leluista. Kendama on mainittu japanilaisessa tietosanakirjassa 1770-luvun lopulla.

## Lähteet
Friedrich Moch

**Friedrich Moch** (s. 12. huhtikuuta 2000 Memmingen) on saksalainen maastohiihtäjä.

Moch saavutti nuorten MM-kilpailuissa pronssia 4&nbsp;×&nbsp;5&nbsp;kilometrin viestissä Lahdessa 2019 sekä hopeaa 10 kilometrin perinteisen hiihtotavan kilpailussa ja 30 kilometrin vapaan hiihtotavan yhteislähtökilpailussa Oberwiesenthalissa 2020. Alle 23-vuotiaiden sarjassa hän saavutti MM-hopeaa 15 kilometrin vapaan hiihtotavan kilpailussa Vuokatissa 2021.

Moch sijoittui Oberstdorfin MM-kilpailuissa 2021 parhaimmillaan 20:nneksi 50 kilometrin perinteisen hiihtotavan yhteislähtökilpailussa. Pekingin olympialaisissa 2022 hän oli 30 kilometrin yhdistelmäkilpailussa kolmastoista. Planican MM-kilpailuissa 2023 hän hiihti ankkuriosuuden pronssia saavuttaneessa Saksan joukkueessa 4&nbsp;×&nbsp;10&nbsp;kilometrin viestissä. Yhdistelmäkilpailussa hän sijoittui seitsemänneksi ja 15 kilometrin vapaan hiihtotavan kilpailussa kahdeksanneksi. Trondheimin MM-kilpailuissa 2025 hän oli 20 kilometrin yhdistelmäkilpailussa kymmenes ja 50 kilometrin vapaan hiihtotavan yhteislähtökilpailussa viidestoista.

Moch kilpaili maailmancupissa ensimmäisen kerran Oberstdorfissa tammikuussa 2020. Ensimmäiset maailmancupin pisteensä hän sai oltuaan 22:s Davosin 15 kilometrin vapaan hiihtotavan kilpailussa joulukuussa 2020. Kymmenen parhaan joukkoon hän sijoittui ensimmäisen kerran oltuaan kymmenes Lahden 30 kilometrin yhdistelmäkilpailussa tammikuussa 2021. Ensimmäisen palkintosijansa hän saavutti oltuaan kolmas Tour de Skin 2021–2022 päätösetapilla, 10 kilometrin vapaan hiihtotavan kilpailussa Val di Fiemmessä. Seuraavan talven Tour de Skillä hän oli nopein Oberstdorfin 20 kilometrin vapaan hiihtotavan takaa-ajokilpailun osuusajoissa. Tour de Skillä 2023–2024 hän sijoittui toiseksi sekä loppunousuun päättyneellä päätösetapilla että Tour de Skin kokonaiskilpailussa. Hän oli samalla kaudella kuudes maailmancupin kokonaiskilpailussa. Kauden 2024–2025 Tour de Skillä hän oli viimeisellä etapilla kolmas ja kokonaiskilpailussa kuudes.

## Lähteet
Baijerin kansanpuolue

**Baijerin kansanpuolue** (, **BVP**) oli kristillissosiaalinen poliittinen puolue Baijerin vapaavaltiossa Weimarin tasavallan aikana. Monarkian romahdettua vuonna 1918 Baijerin kansanpuolue irtaantui kansallisella tasolla kristillisdemokraattisesta keskustapuolueesta ja muodosti konservatiivisemman ja oikeistolaisemman alueellisen puolueen. Se johti Baijerin politiikkaa aina kansallissosialistien valtaannousuun asti. Nykyinen Baijerin kristillissosiaalinen unioni on BVP:n poliittinen seuraaja.

## Lähteet
Jalkapallon Suomen Cup 2024

**Jalkapallon miesten Suomen Cup 2024** oli Suomen Cupin 70. järjestämisvuosi. Kilpailuun osallistui kaiken kaikkiaan 364 joukkuetta. Cup huipentui Tammelan stadionilla 21. syyskuuta 2024 pelattuun loppuotteluun. Veikkausliiga-joukkueet FC Inter ja KuPS kohtasivat loppuottelussa, jonka KuPS voitti jatko-ottelun jälkeen maalein 1-2.

Kilpailun välierävaihe oli ensimmäinen kerta, kun Suomen sarjoissa pelattavissa aikuisten jalkapallo-otteluissa käytettiin Videoerotuomari eli VAR-järjestelmää. Järjestelmää käytettiin ensimmäistä kertaa Miesten Suomen Cupin välierässä 21. elokuuta. Kilpailussa VAR oli käytössä myös toisessa välieräottelussa ja finaaliottelussa.

Miesten Suomen Cupin alkaessa hallitseva mestari oli Veikkausliiga-joukkue Ilves.

**Jalkapallon naisten Suomen Cup 2024** huipentui Tammelan stadionilla 22. syyskuuta 2024 pelattavaan loppuotteluun, jossa vastakkain olivat Helsingin jalkapalloklubi ja FC Honka.

## Kilpailun kulku - Miesten Suomen Cup
*Kolmannelle kierrokselle*, jolla mukaan tulivat lähes kaikki kolmen ylimmän sarjatason joukkueet, selvisi yksi Suomen 8. sarjatason (Kutonen) joukkue, kotkalainen Popinniemen Ponnistus, voitettuaan 27. maaliskuuta Vitosessa pelaavan HP-47:n numeroin 7–1.

*Neljännelle kierrokselle* selvisi viisi joukkuetta 6. sarjatasolta (Nelonen), mutta ei yhtään joukkuetta sitä alempaa.

*Viidennelle kierrokselle*, jolla mukaan tulevat myös UEFA:n seurajoukkuekilpailuihin osallistuvat seurat, ja joka pelattiin kesäkuun puolivälissä, selvisi 6. sarjatasolta (Nelonen) yksi joukkue, Pöxyt/TNT, ja 5. sarjatasolta (Kolmonen) kolme joukkuetta.

Kuudennella kierroksella ei nähdä Kakkosta (neljäs sarjataso) alempana pelaavia joukkueita.

## Tasauskierros
Tasauskierroksen ensimmäinen ottelu ja samalla koko Suomen Cupin 2024 ensimmäinen ottelu, FC Pakila – PEP pelattiin 10. helmikuuta Helsingissä.

## 6. kierros
Kuudennen kierroksen otteluparit ja kotiedut arvottiin 16. toukokuuta yhtäaikaisesti viidennen kierroksen kanssa.

## 7. kierros (puolivälierät)
Seitsemännen kierroksen otteluparit ja kotiedut arvottiin 27. kesäkuuta.

## 8. kierros (välierät)
Kahdeksannen kierroksen otteluparit ja kotiedut arvottiin 27. kesäkuuta yhtäaikaisesti seitsemännen kierroksen kanssa.

## Finaali

## Parhaat maalintekijät
**Seitsemän maalia**

* Roope Tuomi (FC Kangasala)
* Alen Harbas (KTP)
* Mikko Hyyrynen (TPS/M35)
* Pekka Sihvola (Gnistan)

**Kuusi maalia**

* Marko Kirpu (FC Kontu)
* Aapo Hyppönen (KTP)
* Juho Nykänen (PoPo)
* Arto Paasiviita (Polin Pallo)
* Joona Tukiainen (FC Kontu)
* Jaime Jose Moreno Ciorciari (SJK)
* Thiago Trindade De Moura (KaPa)

## Lähteet
Tammelan stadion

**Tammelan stadion** on Tampereella Tammelassa sijaitseva jalkapallostadion, joka valmistui vuonna 2023. Stadion toimii Veikkausliigassa pelaavan Ilveksen miesten joukkueen ja Kansallisessa Ykkösessä pelaavan Ilveksen naisten joukkueen kotikenttänä. 

Vanha Tammelan stadion purettiin vuosina 2020–2021 ja sen paikalle rakennettiin uudentyyppinen, niin sanottu hybridistadion, johon jalkapallokentän lisäksi on rakennettu asuntoja ja kaupallisia tiloja.

## Uuden stadionin rakentaminen

Uuden stadionin hankkimiseksi järjestettiin suunnittelukilpailu, johon halusi mukaan 22 ehdokasta, ja joista varsinaiseen suunnittelukilpailuun osallistumaan valittiin kuusi arkkitehtitoimistoa. Kilpailun tulos julkistettiin 1. lokakuuta 2014. Voittaneen esityksen *Hattutemppu* takana oli JKMM Arkkitehdit pääsuunnittelijana arkkitehti Samuli Miettinen. Hanke toteutettiin allianssina Tampereen kaupungin, Pohjola Rakennuksen ja JKMM Arkkitehtien kesken. Rakennussuunnittelusta vastasi Ramboll Finland, teräsrungon rakensi Teräselementti ja asensi Temacon Finland.

## Tunnustuksia
*Stadion palkittiin vuoden 2023 lopulla Vuoden teräsrakenne -palkinnolla.
*Lokakuussa 2024 Tammelan stadion sai Arkkitehtuurin Finlandia -palkinnon.
*Tammikuussa 2025 Tammelan stadion sai Vuoden betonirakenne 2024 -palkinnon.

## Lähteet

## Aiheesta muualla
*Stadionin verkkosivut
Moa Ilar

**Moa Ilar** (o.s. **Olsson**, s. 6. heinäkuuta 1997) on ruotsalainen maastohiihtäjä.

Ilar sijoittui nuorten MM-kilpailujen 20-vuotiaiden sarjan henkilökohtaisilla matkoilla parhaimmillaan kymmenenneksi 10 kilometrin yhdistelmäkilpailussa Soldier Hollow'ssa 2017. 23-vuotiaiden sarjassa hän oli kuudes 15 kilometrin vapaan hiihtotavan yhteislähtökilpailussa Oberwiesenthalissa 2020. Hän sijoittui 15 kilometrin yhdistelmäkilpailussa 45:nneksi Pekingin olympialaisissa 2022 ja 35:nneksi Planican MM-kilpailuissa 2023. Trondheimin MM-kilpailuissa 2025 hän oli 10 kilometrin perinteisen hiihtotavan kilpailussa kahdestoista, 50 kilometrin vapaan hiihtotavan yhteislähtökilpailussa neljästoista ja 20 kilometrin yhdistelmäkilpailussa seitsemästoista. Milanon ja Cortinan olympialaisissa 2026 hän sijoittui 10 kilometrin vapaan hiihtotavan kilpailussa 11:nneksi ja 20 kilometrin yhdistelmäkilpailussa 14:nneksi.

Ilar kilpaili maailmancupissa ensimmäisen kerran Ulricehamnissa tammikuussa 2019. Ensimmäiset maailmancupin pisteensä hän saavutti oltuaan kahdeksastoista Tour de Skihin kuuluneessa Val Müstairin vapaan hiihtotavan sprintissä uudenvuodenpäivänä 2021. Kymmenen parhaan joukkoon hän sijoittui ensimmäisen kerran oltuaan kahdeksas Rukan 10 kilometrin vapaan hiihtotavan takaa-ajokilpailussa marraskuussa 2021. Kyseisen takaa-ajo-osuuden osuusajoissa hän oli kolmas. Hän voitti Rukalla käydyn 20 kilometrin vapaan hiihtotavan yhteislähtökilpailun marraskuussa 2023. Jällivaaran 10 kilometrin vapaan hiihtotavan kilpailussa hän oli viikkoa myöhemmin kolmas. Kaudella 2024-2025 hän voitti Oslon 10 kilometrin vapaan hiihtotavan väliaikalähtökilpailun. Kaudella 2025–2026 hän sijoittui kolmanneksi Rukan 10 kilometrin perinteisen hiihtotavan väliaikalähtökilpailussa. Hän sijoittui toiseksi Trondheimin 10 kilometrin vapaan hiihtotavan väliaikalähtökilpailussa. Hän sijoittui toiseksi Davosin 10 kilometrin väliaikalähtökilpailussa. Tour de Skillä hän sijoittui Toblachin 5 kilometrin vapaan hiihtotavan yhteislähtökilpailussa kolmanneksi ja 20 kilometrin perinteisen hiihtotavan takaa-ajossa toiseksi. Tourin kokonaiskilpailussa hän oli kahdeksas. Kiertueen jälkeen hän voitti Oberhofin 10 kilometrin perinteisen hiihtotavan väliaikalähtökilpailun. Hän sijoittui toiseksi maailmancupin kokonaiskilpailussa ja normaalimatkojen cupissa.

## Lähteet
Tabasarandin nurar

**Tabasarandin nurar** (Табасарандин нурар, ”Tabasaranin aamuruskot”) on Venäjällä Dagestanin tasavallan pääkaupungissa Mahatškalassa ilmestyvä tabasaraninkielinen sanomalehti.

Tabasaranin piirin keskuskylässä Hutšnissa ilmestynyt lehti perustettiin vuonna 1932 nimellä *Uru Tabasaran* (”Punainen Tabasaran”). Se oli NKP(b):n piirikomitean ja piirin toimeenpanevan komitean äänenkannattaja. Vuonna 1938 lehti siirtyi latinalaisesta kyrilliseen kirjaimistoon ja sai nimen *Kolhozdin umur* (”Kolhoosien elämä”).

1970-luvulla lehti sai nimen *Tabasarandin nurar*, ja vuonna 1995 siitä tuli Dagestanin tasavallan parlamentin ja hallituksen äänenkannattaja. Lehti ilmestyy kerran viikossa kahdeksansivuisena ja A3-kokoisena. Sen painosmäärä oli 2&nbsp;100 kappaletta vuonna 2023.

## Lähteet

## Aiheesta muualla
* Lehden sivusto
Jean-Paul Agon

**Jean-Paul Agon** (s. 6. heinäkuuta 1956 Boulogne-Billancourt, Ranska) on ranskalainen yrittäjä.

Hän on kansainvälisen kosmetiikkayhtiö L'Oréalin toimitusjohtaja ja entinen toimitusjohtaja. Yhtiön 65-vuotiaan ikärajan vuoksi hänet korvasi toimitusjohtajana Nicolas Hieronimus 1. toukokuuta 2021, mutta hän pysyi hallituksen puheenjohtajana. Hän valmistui HEC Parisista vuonna 1978. Hänet nimitettiin 7. huhtikuuta 2022 koulun johtokunnan puheenjohtajaksi Jean-Paul Vermèsin tilalle.

## Lähteet

## Aiheesta muualla
Gabriel Attal

**Gabriel Attal** (s. 16. maaliskuuta 1989 Clamart, Ranska) on ranskalainen poliitikko, joka toimi Ranskan pääministerinä 9. tammikuuta – 5. syyskuuta 2024. Hän on Ranskan historian nuorin pääministeri, sekä ensimmäinen avoimesti homoseksuaali pääministeri.

## Tausta ja yksityiselämä
Attal syntyi vuonna 1989. Hänen isänsä Yves Attal oli juristi ja ohjaaja sekä taustaltaan Tunisian juutalainen. Äiti, Marie de Couriss, sen sijaan on taustaltaan venäläinen ortodoksi. Gabriel on kertonut isänsä sanoneen tälle, että ”vaikka olisitkin ortodoksi, tulet tuntemaan olevasi juutalainen koko elämäsi ajan, lähinnä koska kärsit nimesi mukana tulevasta antisemitismistä.”

Attal on avoimesti homoseksuaali. Hänen seksuaalinen suuntautumisensa tuli julki vuonna 2018, kun Attalin entinen luokkatoveri, Juan Branco, toi asian esille Twitterissä. Hän elää rekisteröidyssä parisuhteessa ranskalaisen europarlamentaarikon, Stéphane Séjournén, kanssa.

Huolimatta siitä, että Attal on kastettu ortodoksisen kirkon jäseneksi, hän on itse sanonut olevansa ateisti.

## Poliittinen ura
Vuoden 2014 kuntavaaleissa Attal oli ehdolla sosialistisen puolueen listoilta Vanvesin kaupungissa.

Heinäkuussa 2023 presidentti Macron kierrätti ministereitä, ja Attal nousi tämän seurauksena opetus- ja nuorisoministeriksi. Tässä virassa Attal julkisti lakialoitteen, jolla hijab kiellettiin ranskalaisissa kouluissa.

### Pääministerinä
Pääministeri Élisabeth Borne erosi 8. tammikuuta 2024, minkä seurauksena presidentti Macronin aloittamaa ministerikierrätystä on pidetty taktiikkana kohentaa keskustalaisen poliittisen blokin suosiota Pariisin olympialaisten ja europarlamenttivaalien alla. Muita mahdollisia pääministeriehdokkaita olivat Sébastien Lecornu ja Julien Denormandie.

## Lähteet

## Aiheesta muualla
Pentapartito

**Pentapartito** tai **CAF** oli Bettino Craxin, Giulio Andreottin ja Arnaldo Forlanin muodostama keskustavasemmistolainen koalitio Italiassa 1980-luvulla. Länsimielisen koalition muodostivat kristillisdemokraatit (DC), sosialistit (PSI), sosiaalidemokraatit (PSDI), liberaalit (PLI) sekä  tasavaltalaiset (PRI).

## Enemmistökoalitio

Pentapartiton strategisesta yhteistyöstä päätettiin perustaa koalitio vuonna 1981 sosialistien järjestämässä kongressissa kristillisdemokraattien johdon kanssa. Kristillisdemokraattinen pitkäaikainen johtopoliitikko Giulio Andreotti virallisti myöhemmin sopimuksen. Koalitiota kutsuttiin myös nimellä CAF allekirjoittaneiden poliitikkojen nimien etukirjainten mukaisesti (Craxi-Andreotti-Forlani). Myöhemmin sosiaalidemokraatit, liberaalit ja tasavaltalaiset osallistuivat myös hallitusratkaisuun. Keskusta-vasemmistolaisella puolueliittoumalla taattiin länsimaisen ulkopolitiikan ja liberaalin talouspolitiikan tulevaisuus sekä torjuttiin etenkin kommunistipuolueen uhka. Koalition johdosta suurin osa oli kristillisdemokraatteja.

## Lahjusskandaali

PRI veti korruptioepäilyjen takia tuen pois Pentapartitoon perustuvalta hallitukselta. Syntyi neljän puolueen ”quadripartito” muiden jäädessä hallitukseen. Koalitio romahti lopulta korruptioskandaaliin, kun sosialistipuolueen kytkökset kävivät ilmi Milanossa 1992. Skandaali sai suuret mitat, koski myös kristillisdemokraatteja ja romahdutti lopulta koko perinteisen puoluekentän. Kaikki keskeiset puolueliittouman johtajat joutuivat syytetyiksi mittavissa ”Mani puliteksi” nimetyissä oikeudenkäynneissä. Esimerkkeinä Giulio Andreotti (DC), Arnaldo Forlani (DC), Ciriaco De Mita (DC), Paolo Cirino Pomicino (DC), Bettino Craxi (PSI), Renato Altissimo (PLI) ja Francesco De Lorenzo (PLI).

Kansan ja median parissa alettiin käyttää termiä ”lahjuskaupunki” (*Tangentopoli*) kuvaamaan mittavaa skandaalia. Vuoden 1992 vaalien jälkeen quadripartito pysyi vielä vallassa vaihtuneen pääministerin ansiosta ennen kuin Giuliano Amato joutui eroamaan virastaan huhtikuussa 1993. Tuolloinen presidentti Oscar Luigi Scalfaro joutui nimittämään Italian keskuspankkiin uuden pääjohtajan sekä uuden pääministerin hoitamaan vakavaa talouskriisiä ja uudistamaan vaalilain. Uudistettu vaalilaki tuli voimaan ennen seuraavia vaaleja edustajainhuoneen ja senaatin hyväksynnällä. Vakiintuneen puoluekentän kannatus romahti lopulta parlamenttivaaleissa 1994.

## Romano Prodi ja Oliivipuukoalitio

Kristillisdemokraattien vasemmistosiipeen kuuluneen Romano Prodin johdolla perustettiin vaalien jälkeen vuonna 1995 uusi keskustavasemmistolainen puolueliittouma Oliivipuukoalitio. Prodin kaudella Italian talous alkoi elpyä Oliivipuukoalition päästyä valtaan seuraavana vuonna.  Oliivipuukoalitioon kuuluneista puolueista muodostettiin lopulta Demokraattinen puolue vuonna 2007.

## Lähteet
Vapaakirkon kesäjuhlat

**Vapaakirkon kesäjuhlat** ovat protestanttisen Vapaakirkon vuodesta 1971 järjestämät vuotuiset uskonnolliset kesäjuhlat. Juhlissa pidetään uskonnollisia paneeleita, konsertteja, saarnoja tai muunlaisia puheita, useita rukoushetkiä ja ehtoollinen. Yleensä tapahtuman järjestämisessä ovat auttaneet sadat vapaaehtoiset. Kesäjuhlissa käy vuosittain keskimäärin noin 10 000 kävijää.

Vuosijuhlia Suomen Vapaakirkko on järjestänyt vuodesta 1890 lähtien, mutta nykyisen kaltaisia kesäjuhlia vasta vuodesta 1971 lähtien. Vuosina 1915–1970 se järjesti vuosijuhlien lisäksi nuorison kesäjuhlat. Vuoteen 2024 asti juhlat järjestettiin lähes joka vuosi eri paikassa, mutta vuonna 2024 päätettiin, että ainakin seuraavat kuusi vuotta, eli ainakin vuoteen 2030 asti tapahtuma järjestetään Tampereella Teopoliksen alueella. 

## Pitopaikkoja

Lähde:

## Katso myös

* Suviseurat

## Lähteet

## Aiheesta muualla

* Tapahtuman virallinen sivusto
Miltä tuntuu, siltä tuntuu rock’n roll

**Miltä tuntuu, siltä tuntuu rock’n roll** on suomalaismuusikko Kassu Halosen soolouran neljäs studioalbumi, joka ilmestyi vuonna 1984. Albumi julkaistiin Hi-Hat-levymerkillä LP-levynä ja C-kasettina. Vuonna 2001 Warner Music Finland julkaisi albumista uuden, remasteroidun CD-painoksen.

Kesällä 1983 julkaistiin kaksi singleä tulevalta albumilta. ”Luonnonlapsi”-single kohosi ainoana Halosen soolouran äänitteenä Suomen musiikkilistoille ja oli parhaimmillaan jukeboxien kolmanneksi soitetuin single.

## Kappaleet
Kaikki kappaleet säveltänyt Kalervo Halonen, (suomen kielelle) sanoittanut Hector ja sovittanut Kalervo Halonen, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 
# 

## Tekijät
### Muusikot
* Kassu Halonen – laulu, kosketinsoittimet, syntetisaattorit (”Luonnonlapsi”), taustalaulut
* Juha Björninen – kitarat, kitarasoolot, dobro
* Janne Louhivuori – kitarat
* Pekka Helin – basso (kaikki paitsi ”Särjit laseja”)
* Paavo (Pave) Maijanen – basso, rummut ja lyömäsoittimet (”Särjit laseja”), kosketinsoittimet (1, 5), taustalaulut
* Vesa Aaltonen – rummut (kaikki paitsi ”Särjit laseja”), lyömäsoittimet (kaikki paitsi 2, 8)
* Pentti Lahti – saksofonit (baritonisaksofoni: ”Suoraan asiaan”)
* Jaakko Salo – harmonikka
* Edu Kettunen – taustalaulut (”Kulunut loisto”)
* Jori Sivonen – syntetisaattorit
Lähteet:

### Tuotanto
* Dan Tigerstedt – äänitys ja miksaus (Takomo-studiot, Helsinki heinäkuussa 1983)
* Erik Uddström – valokuvaus ja ulkoasu
Lähde:

## Lähteet

## Aiheesta muualla
* Albumi Suomen äänitetietokannassa
Högsåran tuulivoimapuisto

**Högsåran tuulivoimapuisto** on Varsinais-Suomessa Kemiönsaaren Högsårassa sijaitseva tuulivoimapuisto, jossa toimii kolme tuulivoimalaitosta. Niiden kokonaiskapasiteetti on 6,0 megawattia ja kolmen ensimmäisen kokonaisen vuoden keskimääräinen vuosituotanto oli noin 10,7 gigawattituntia. Tuulivoimapuiston on rakentanut, sen omistaa ja sitä operoi espoolainen Via Wind Oy.

## Yleistä
Tuulivoimapuisto sijaitsee Högsåran saaren länsiosassa kallioisen Bockbergetin mäen päällä. Tuulipuiston läheisyydessä on kaksi kansallispuiston maa-aluetta. Merialueet aukeavat kallioalueelta pohjoisluoteesta länteen ja edelleen etelään asti. Tuulipuiston pituus on 750 metriä, leveys 350 metriä, ja kaikki voimalaitokset sisällensä sulkevan alueen pinta-ala on 11 hehtaaria. Voimalat sijaitsevat 30 metrin korkeudella mpy.

Tuulimyllyille on vihkiäisissä annettu yksilölliset nimet eräiden saaren työhevosten mukaan: Ilo, Frej ja Flora. VTT:n tuulivoiman seurantatilastoissa tuulipuiston voimaloista käytettiin tunnuksia *Högsåra 1–3*.

Tuulivoimalaitokset ovat eteläkorealaisen STX Windpowerin valmistamaa STX72-mallia, jonka napakorkeus on 65 metriä, tuuliturbiinin halkaisija 70,7 metriä, ja jonka kapasiteetti on 2,0 megawattia. VTT:n vuositilastoissa laitevalmistajan nimeksi ilmoitettiin Harakosan.

Tuotettu energia käytetään lähinnä Högsåran ja Kasnäsin kylissä ja Taalintehtaalla.

## Historiaa
Tuulipuisto jakoi kyläläisten mielipiteet voimakkaasti kahteen leiriin, kun niistä on vuodesta 1999 asti keskusteltu. Se rakennettiin vuonna 2007 ja ne käynnistettiin syyskuusta alkaen kaikki vuoteen 2008 mennessä. Neljä vuotta myöhemmin vastustajien määrä pieneni merkittävästi, sillä sen vaikutus esimerkiksi turismiin oli alussa myönteinen.

## Katso myös
* Luettelo Suomen tuulivoimaloista

## Lähteet

## Aiheesta muualla
* Rönnqvist, Ija: Vindkraften på Kimitoön–än en gång, Åbo Underrättelse, 3.9.2013
Alankomaat toisessa maailmansodassa

Natsi-Saksan armeija valtasi puolueettomaksi julistautuneen **[[Alankomaat]] toisessa maailmansodassa** viikon sisällä 10. toukokuuta 1940 alkaen. Alankomaat vapautui saksalaisten miehityksestä toukokuussa vuonna 1945 liittoutuneiden armeijan avulla.

## Miehitysaika
Kuningatar Vilhelmiina pakeni perheineen Englantiin 13. toukokuuta 1940 ja perusti pakolaishallituksen. Luftwaffe pommitti Rotterdamia 14. toukokuuta 1940. Pommituksissa sai surmansa 2&nbsp;500 ihmistä. Helmikuussa 1941 saksalaiset aloittivat juutalaisten vainot. Yhteensä 120&nbsp;000 juutalaista karkotettiin Saksaan ja 104&nbsp;000 heistä tuhottiin. Miehityshallintoa vastustamaan perustettiin vastarintaliike, johon liittyivät kaikki  maan poliittiset ryhmät kansallissosialisteja lukuun ottamatta. 

Miehityskauden viimeinen, ankara talvi 1944&ndash;1945 oli Alankomaille erityisen vaikea. Maa, etenkin Länsi-Alankomaat, kärsi vakavasta nälänhädästä (niin kutsuttu *nälkätalvi*, ), jossa kuoli arviolta 22&nbsp;000 ihmistä.

## Sodan aiheuttamat vahingot
Sota maksoi yhteensä 210&nbsp;000 hollantilaisen hengen. Viljelysmaasta 228&nbsp;620 hehtaaria joutui sodan aikana veden alle. Tuotantokapasiteetista menetettiin 40 prosenttia. Kaasun tuotanto laski 18 prosenttiin ja sähkön tuotanto 16 prosenttiin sotaa edeltäneen ajan tasosta. Aineellisten vahinkojen arvoksi arvioitiin 10–15 miljardia sotaa edeltäneen ajan guldenia.

## Lähteet

## Aiheesta muualla
Kusuriya no Hitorigoto

**Kusuriya no Hitorigoto** (, ) on Natsu Hyūgan kirjoittama light novel -sarja, josta on tehty sovitukset myös mangaksi ja animeksi.

Light novel -version julkaiseminen alkoi vuonna 2011.
Manga-version tarinan on tehnyt Itsuki Nanao ja taiteen Nekokurage. Mangan julkaiseminen alkoi vuonna 2017 *[[Gekkan Shōnen Gangan]]* -lehdessä.
Anime-version on ohjannut Norihiro Naganuma ja sen esittäminen alkoi 21. lokakuuta 2023. Animessa Aoi Yūki esittää Maomaota ja Takeo Ōtsuka esittää Jinshiä.

## Tarina
Apteekkari Maomao on keräämässä yrttejä kun hänet kaapataan ja myydään keisarilliseen palatsiin. Maomao kätkee omat tietonsa ja kykynsä, mutta ei voi olla puuttumatta asiaan kun kuolintapauksia ilmenee. Jinshi huomaa Maomaon ja ylentää hänet pyykkärin tehtävästä myrkyn maistajaksi.

## Kaupallinen menestys
Light novel -versio oli vuonna 2019 Japanissa kuudenneksi myydyin  myynnillä Oriconin mukaan. Vuonna 2020 sarja oli viidenneksi myydyin  myynnillä. Vuonna 2021 sarja oli kolmanneksi myydyin  myynnillä.

## Lähteet
Henrik Dønnestad

**Henrik Dønnestad** (s. 12. lokakuuta 1996) on norjalainen maastohiihtäjä.

Dønnestad sijoittui alle 23-vuotiaiden MM-kilpailuissa 15 kilometrin vapaan hiihtotavan kilpailussa 23:nneksi Lahdessa 2019.

Dønnestad kilpaili maailmancupissa ensimmäisen kerran Beitostølenissä joulukuussa 2018. Ensimmäiset maailmancupin pisteensä hän sai oltuaan viidestoista Lillehammerin 10 kilometrin vapaan hiihtotavan kilpailussa joulukuussa 2022. Kymmenen parhaan joukossa hän debytoi oltuaan yhdeksäs Davosin 20 kilometrin vapaan hiihtotavan kilpailussa myöhemmin samassa kuussa.

Dønnestad saavutti ensimmäisen palkintosijansa maailmancupissa oltuaan kolmas Trondheimin 10 kilometrin perinteisen hiihtotavan kilpailussa joulukuussa 2023. Saman kauden Tour de Skillä hän oli Toblachin 25 kilometrin vapaan hiihtotavan takaa-ajokilpailun osuusajoissa toiseksi nopein. Davosin perinteisen hiihtotavan takaa-ajossa hän sijoittui toiseksi ja oli osuusajoissa nopein. Tour de Skin kokonaiskilpailussa hän sijoittui seitsemänneksi.

## Lähteet
Hôtel Tassel

**Hôtel Tassel** on belgialaisen arkkitehti Victor Hortan suunnittelema asuintalo Brysselissä. Hôtel Tasselia pidetään yhtenä Brysselin ja koko Manner-Euroopan ensimmäisistä jugendtyyliä edustavista rakennuksista, vaikka talossa onkin sekä uusgoottilaisia että uusrokokoo-tyylisiä vaikutteita.

Hôtel Tassel rakennettiin vuosina 1892–1893 professori Emile Tasselin asunnoksi. Rakennuksen tekee moderniksi varsinkin lasin ja metallin käyttö, ja koko talo on eräänlainen kokonaistaideteos valaistus- ja sisustusratkaisuja myöten. Rakennuksessa on useita jugendille tyypillisiä tyylipiirteitä, kuten metallirunko, ja sisustuksen integroiminen rakenteisiin. Hôtel Tasselin kiinnekohta on sen kahdeksankulmainen eteisaula, josta elegantti portaikko johtaa eri kerroksiin. Jugendtyylille ominaista kaarevaa linjaa on käytetty sekä rakennuksen julkisivussa että sisätiloissa, muun muassa lattian mosaiikeissa, portaikon kaiteissa ja seinien koristemaalauksissa. Suurista ikkunoista lankeava luonnonvalo valaisee sisätilat kauniisti.

Victor Hortan Brysseliin suunnittelemat Hôtel Tassel, Hôtel Solvay, Hôtel van Eetvelde sekä Maison & Atelier Horta lisättiin vuonna 2000 Unescon maailmanperintöluetteloon.

## Lähteet
Abigail Strate

**Abigail Strate** (s. 22. helmikuuta 2001 Calgary) on kanadalainen mäkihyppääjä, sekajoukkuemäen olympiamitalisti.

Strate kuului Pekingin olympialaisissa 2022 Kanadan joukkueeseen, joka saavutti pronssia sekajoukkuemäessä. Normaalimäessä hän oli 23:s. Planican MM-kilpailuissa 2023 hän sijoittui normaalimäessä kymmenenneksi, suurmäessä 15:nneksi ja joukkuemäessä kuudenneksi. Trondheimin MM-kilpailuissa 2025 hän oli normaalimäessä kuudes ja suurmäessä yhdestoista. Milano–Cortinan olympialaisissa 2026 hän sijoittui sekä normaalimäessä että suurmäessä 11:nneksi.

Strate kilpaili maailmancupissa ensimmäisen kerran Nižni Tagilissa joulukuussa 2016. Ensimmäiset maailmancupin pisteensä hän sai oltuaan 26:s Pyeongchangin normaalimäen kilpailussa helmikuussa 2017. Kymmenen parhaan joukkoon hän sijoittui ensimmäisen kerran oltuaan yhdeksäs Hinzenbachin normaalimäen kilpailussa helmikuussa 2022.

Strate saavutti ensimmäisen maailmancupin palkintosijansa oltuaan kolmas Hinterzartenin suurmäessä tammikuussa 2023. Kaudella 2023–2024 hän sijoittui Garmisch-Partenkirchenin suurmäessä kolmanneksi, Oberstdorfin suurmäessä toiseksi ja Villachin normaalimäessä kolmanneksi. Kaudella 2024–2025 hän oli kolmas Hinzenbachin normaalimäessä. Kaudella 2025–2026 hän sijoittui toiseksi Lillehammerissa ja Wisłassa ennen kuin saavutti ensimmäisen maailmancup-voittonsa uudenvuodenpäivänä Oberstdorfissa. Zaon jälkimmäisessä kilpailussa hän oli kolmas ja Sapporon molemmissa kilpailussa toinen. Maailmancupin kokonaiskilpailussa hän sijoittui kuudenneksi.

Strate voitti Continental Cupissa viisi osakilpailua syys-lokakuussa 2022. Kauden 2022–2023 kokonaiskilpailussa hän sijoittui toiseksi.

## Lähteet
Cunha

**Cunha** on muun muassa seuraavien henkilöiden sukunimi:

* Ana Marcela Cunha (s 1992), brasilialainen uimari, olympiavoittaja ja maailmanmestari
* Diego oik. *Diego Ribas da Cunha* (s. 1985), brasilialainen jalkapalloilija
* Euclides da Cunha (1866–1909), brasilialainen kirjailija ja toimittaja
* Manuel Pedro da Cunha Cintra (1906–1999), brasilialainen roomalaiskatolinen piispa
* Matheus Cunha (s. 1999), brasilialainen jalkapalloilija
* Nani oik. *Luís Carlos Almeida da Cunha* (s. 1986), portugalilainen jalkapalloilija
* Pedro Cunha Cruz (s. 1964), brasilialainen roomalaiskatolinen piispa
* Renato Brito Cunha (n. 1926–2020), brasilialainen koripallovalmentaja
* Tristão da Cunha (1460–1540), portugalilainen tutkimusmatkailija
* Yann Cunha (s. 1991), brasilialainen moottoriurheilija
* Yuri da Cunha (s. 1980), angolalainen laulaja.

## Katso myös
* Tristan da Cunha, saariryhmä Etelä-Atlantilla
Paperikaarnamyrtti

**Paperikaarnamyrtti** (*Melaleuca alternifolia*) on myrttikasveihin kuuluva kasvilaji. Se on peräisin subtrooppisesta Australiasta, ja sitä tavataan Queenslandin kaakkoisosissa ja pohjoisrannikolla sekä lähiseuduilla Uudessa Etelä-Walesissa. Sitä kasvaa joenrannoilla ja soisilla tasangoilla. Paperikaarnamyrtin öljyä myydään ihonhoitoon. Sillä saattaa olla antiseptisia ominaisuuksia.

## Ulkonäkö ja koko
Paperikaarnamyrtti on jopa 7 metriä korkeaksi kasvava pensas tai pieni puu. Sillä on paperimainen kaarna. Sen havunohuet lehdet järjestäytyvät vuorottain ja joskus sekavasti. Lehdet ovat pehmeitä, sileitä ja pitkulaisia muodoltaan. Ne ovat usein 10–35 mm pitkiä ja vain 1 mm ohuita. Niissä on myös paljon öljyä.

Kasvi kukkii useimmiten keväällä tai alkukeväästä. Röyhyisten kukkien seassa kasvaa myös teräviä, 3–5 cm mittaisia piikkejä. Siihen kasvavat 2–3 cm mittaiset puiset ja kuppimaiset hedelmät.

## Käyttö
Australian alkuasukkaat ovat perinteisesti käyttäneet teepuun lehtiä antiseptisesti. Vähäinen määrä kliinisiä tutkimuksia on osoittanut, että teepuuöljystä voi olla hyötyä aknen ja jalkasienen hoidossa. Siitä saattaa olla hyötyä joissakin muissakin tilanteissa, joissa antiseptisista aineista voi olla apua, mutta niistä ei ole riittävää tutkimusnäyttöä.

Teepuuöljy sopii ulkoisesti käytettynä useammille, mutta se voi aiheuttaa joillekin allergista ihottumaa. Raskaudenaikaisesta käytöstä ei ole näyttöä. Teepuuöljyä ei kannata käyttää sisäisesti, koska sillä on monia ikäviä haittavaikutuksia, kuten sekavuutta. Sitä pidetään myös myrkyllisenä sisäisesti käytettynä.

## Lähteet

## Aiheesta muualla
* Kassu – Kasvien suomenkieliset nimet: Paperikaarnamyrtti (''Melaleuca alternifolia'')
* Global Biodiversity Information Facility (GBIF): ''Melaleuca alternifolia'' 
* UniProt: Taxonomy - ''Melaleuca alternifolia''
William F. Lamb

**William F. Lamb** (21. marraskuuta 1883 Brooklyn, New York, New York, Yhdysvallat – 8. syyskuuta 1952) oli yhdysvaltalainen arkkitehti. Hän oli yksi New Yorkissa sijaitsevan Empire State Buildingin pääarkkitehdeista.

Lamb valmistui Williams Collegesta ja Columbian yliopistosta. Hän liittyi artkkitehtitoimisto Carrère and Hastingsiin, mutta vaihtoi myöhemmin Shreve, Lamb & Harmon -toimistoon. Siellä hän sai tehtäväkseen suunnitella Empire State Buildingin vuonna 1930.

## Lähteet
Frognerin kirkko (Lier)

**Frognerin kirkko** () on Lierin kunnassa Buskerudin läänissä Norjassa sijaitseva kivinen ristikirkko vuodelta 1694.
## Lähteet

## Aiheesta muualla
Edvin Anger

**Edvin Anger** (s. 8. huhtikuuta 2002) on ruotsalainen maastohiihtäjä. Hän edustaa IFK Hedemoraa.

Anger saavutti Lausannen nuorten olympialaisissa 2020 kultaa vapaan hiihtotavan sprintissä ja hopeaa crossissa. Nuorten MM-kilpailuissa hän sijoittui parhaimmillaan kuudenneksi vapaan hiihtotavan sprintissä Lygnassa 2022. Planican MM-kilpailuissa 2023 hän oli vapaan hiihtotavan parisprintissä viides ja perinteisen hiihtotavan sprintissä 29:s. Trondheimin MM-kilpailuissa 2025 hän saavutti pronssia perinteisen hiihtotavan parisprintissä ja viestissä sekä sijoittui perinteisen 10 kilometrin kilpailussa neljänneksi, vapaan hiihtotavan sprintissä 11:nneksi ja 20 kilometrin yhdistelmäkilpailussa 14:nneksi.

Anger kilpaili maailmancupissa ensimmäisen kerran Rukalla marraskuussa 2022. Hän sai heti maailmancupin pisteitä oltuaan perinteisen hiihtotavan sprintissä kahdestoista. Kymmenen parhaan joukkoon hän selviytyi ensimmäisen kerran oltuaan viikkoa myöhemmin neljäs Lillehammerin vapaan hiihtotavan sprintissä. Ensimmäisen palkintosijansa hän saavutti oltuaan Tour de Skillä 2023–2024 toinen Davosin vapaan hiihtotavan sprintissä. Hän sijoittui kolmanneksi Canmoren vapaan hiihtotavan sprintissä. Kaudella 2024–2025 Tour de Skillä hän sijoittui Toblachin 15 kilometrin perinteisen hiihtotavan takaa-ajossa toiseksi. Kiertueen kokonaiskilpailussa hän oli yhdeksäs. Les Roussesin perinteisen hiihtotavan sprintin Anger voitti. Engadinissa hän sijoittui toiseksi vapaan hiihtotavan sprintissä. Hän oli finaalin johdossa pitkän aikaa, kunnes maalin lähestyessä Johannes Høsflot Klæbo ohitti hänet ja otti ensimmäisen sijan. Anger sijoittui kolmanneksi Falunin perinteisen hiihtotavan sprintissä. Hän sijoittui maailmancupin kokonaiskilpailussa toiseksi ja sprintticupissa kolmanneksi. Kaudella 2025–2026 hän sijoittui Rukan 20 kilometrin vapaan hiihtotavan yhteislähtökilpailussa kolmanneksi. Tour de Skillä hän sijoittui Toblachin 20 kilometrin perinteisen hiihtotavan takaa-ajossa kolmanneksi. Kiertueen jälkeen hän sijoittui kolmanneksi Gomsin perinteisen hiihtotavan sprintissä.

## Lähteet
Jakov Brjus

**Jakov Vilimovitš Brjus** (, synt. **James Daniel Bruce**; 11. toukokuuta (J: 1. toukokuuta) 1669 Moskova, Venäjä – 30. huhtikuuta (J: 19. huhtikuuta) 1735 Glinki, Moskovan alue) oli skottilaista syntyperää ollut venäläinen kenraali, Pietari Suuren läheinen toveri ja kreivi. 

Brjus sai vuonna 1698 insinööriupseerin arvon. Narvan taistelun jälkeen vuonna 1700 hänestä tuli tykistön päällikkö, ja hän pyrki parantamaan aselajia. Hän oli mukana valtaamassa Pähkinälinnaa 1702, Nevanlinnaa 1703 sekä Narvaa ja Ivangorodia 1704 ja vielä Riikaa vuonna 1710. Hän osallistui myös Lesnajan ja  Pultavan taisteluihin sekä komensi Venäjän, Tanskan ja Saksin yhdistynyttä tykistöä Pommerissa ja Holsteinissa vuosina 1712–1713. 

Brjus nimitettiin senaatin jäseneksi vuonna 1717, ja hän oli yhtenä Venäjän edustajista Ahvenanmaan kongressissa sekä Uudenkaupungin rauhanneuvotteluissa. Vuonna 1726 hän sai sotamarsalkkaa vastaavan arvonimen.

## Lähteet
Aryan Tari

**Aryan Tari** (s. 4. kesäkuuta 1999 Lier) on norjalainen shakin suurmestari. Hän aloitti pelaamisen viisivuotiaana ja voitti seitsemänvuotiaana alle 12-vuotiaiden Norjan-mestaruuden. Tari on voittanut aikuisten Norjan-mestaruuden kahdesti, vuosina 2015 ja 2019. Hän sai suurmestarin arvonimen vuonna 2016.
## Lähteet

## Aiheesta muualla

* ''Aryan Tari'' Maailman shakkiliiton verkkosivuilla
Lana Turnerin filmografia ja teatteriesiintymiset

Tämä on **[[Lana Turner]]in** filmografia ja teatteriesiintymiset.

## Elokuvat

## Lyhytelokuvat

## Televisiosarjat

## Teatterinäytelmät

## Aiheesta muualla

* 
* 
* 
* Lana Turner Yhdysvaltain elokuvainstituutin verkkosivuilla. 
* Lana Turner Film Referencessä.
Revingehed

**Revingehed** on Ruotsin puolustusvoimien harjoitusalue noin 20 kilometriä Lundista itään. Alueen pinta-ala on 4&nbsp;500 hehtaaria, josta noin 300 hehtaaria on metsää ja noin 250 hehtaaria vettä (Krankesjön).

Alueella toimii puolustusvoimien Etelä-Skånen rykmentti P7. Rykmentissä työskentelee 600 henkeä. Se on lähettänyt joukkoja muun muassa Afganistaniin, Irakiin, Kosovoon, Liberiaan sekä Maliin YK:n johtamaan operaatioon.Etelä-Skånen rykmentti P7 on Ruotsin tulevan Nato-jäsenyyden yhteydessä valmistautunut lähettämään joukkoja Naton Forward Land Forces (FLF) -joukkoihin Latvian pääkaupunki Riian ulkopuolella sijaitsevaan prikaatiin. Suunnitelma on, että prikaatin toiminnasta vastaavat vuorotellen Ruotsi ja Tanska. Ruotsalainen osa on toimintavalmis vuonna 2025.  

Vuodesta 2022 lähtien Etelä-Skånen rykmentti aloitti vuoden 2020 puolustuspäätöksen mukaisesti 7. koneellisen prikaatin perustamistyöt Revingehedissä. Etelä-Ruotsin puolustustus vahvistuu merkittävästi ja tarkoittaa käytännössä yhä vahvempia yksiköitä, joihin liikekannallepanon sattuessa tulee noin 6&nbsp;000 sotilasta ja upseeria. Varusmiesten määrä kasvaa nykyisestä 320:sta noin 500:aan vuonna 2025. Rykmentti toteuttaa mittavan rakennusinvestoinnit, jossa rakennetaan useita uusia rakennuksia ja modernisoidaan olemassa olevia rakenteita vastaamaan vaatimuksia tehokkaammasta Ruotsin puolustuksesta. 

Ruotsin ja Yhdysvaltojen välisessä 6. joulukuuta 2023 allekirjoitetussa DCA-sopimuksessa on sovittu, että Yhdysvallat saavat tarvitaessa käyttöönsä Revingehedin rykmentin alueen.  

## Lähteet